Brie Larson

Brie Larson, vlastným menom Brianne Sidonie Desaulniers; (* 1. október 1989, Sacramento, Kalifornia, USA) je americká herečka a speváčka.

Životopis 
Narodila sa rodičom Heather Edwards a Sylvainovi Desaulniersovi. Rodičia sú chiropraktici. Jej rodným jazykom je francúzština. Po rozvode rodičov sa presťahovala s matkou a sestrou do Los Angeles. Po výučbe doma študovala herectvo na American Conservatory Theater v San Franciscu. 

Svoju kariéru začala v deväťdesiatych rokoch, keď hrala malé úlohy v rôznych seriáloch. Prvú väčšiu úlohu dostala v roku 2004 vo filme Koniec snenia. V rokoch 2009 - 2011 hrala v seriáli United States of Tara. Ako speváčka vydala v roku 2005 album Finally Out of P.E.

V roku 2016 získala ceny Zlatý glóbus, BAFTA i Oscara za výkon v hlavnej úlohe v dráme Izba.

29. júna 2016 bolo oznámené, že sa stala, ako jedna zo 683 osobností, členkou Akadémie filmových umení a vied.

Od roku 2013 je jej partnerom hudobník a herec Alex Greenwald.

Filmografia (výber) 
 Koniec snenia (2004)
 Cez noc tridsiatničkou (2004)
 Sovie húkanie (2006)
 Scott Pilgrim proti celému svetu (2010)
 21 Jump Street (2012)
 Lásky Don Jona (2013)
 Short Term 12 (2013)
 Izba (2015)
 Kong (2017)
 Captain Marvel (2019)
 Avengers: Endgame (2019)

Referencie

Iné projekty

Externé odkazy

Zdroj 

Filmové herečky USA
Televízne herečky USA
Popové speváčky USA
Detskí herci
Držitelia Oscara za najlepší ženský herecký výkon v hlavnej úlohe
Držiteľky ceny Zlatý glóbus za najlepší ženský herecký výkon (dráma)
Držiteľky ceny BAFTA za najlepšiu herečku v hlavnej úlohe
Držitelia ceny Independent Spirit Award
Držitelia Critics' Choice Movie Awards
Osobnosti USA francúzskeho pôvodu
Osobnosti USA indiánskeho pôvodu
Osobnosti USA kanadského pôvodu
Osobnosti USA švédskeho pôvodu
Osobnosti zo Sacramenta (Kalifornia)
Držitelia Screen Actors Guild Award